UEFA Super Cup 2022

UEFA Super Cup 2022 oli järjestykseltään 47. UEFA Super Cupin ottelu. Ottelussa kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 10. elokuuta 2022 Olympiastadionilla, Helsingissä Suomessa. Ottelun voitti Real Madrid maalein 2–0.

Ottelu pelattiin ensimmäistä kertaa Real Madridin ja Eintracht Frankfurtin väillä, joista ensimmäiseksi mainittu on kauden 2021–2022 Mestarien liigan voittaja ja jälkimmäinen kauden 2021–2022 Eurooppa-liigan voittaja. Aikaisemmin seurat ovat kohdanneet vuoden 1960 Euroopan Cupin loppuottelussa, jonka Real Madrid voitti numeroin 7–3.

Tapahtumapaikka 
Helsingin olympiastadionin valitsemisesta ottelupaikaksi päätettiin 2. maaliskuuta 2020 järjestetyssä UEFAn järjestelykomitean kokouksessa Amsterdamissa, Alankomaissa. Myös Albanian jalkapalloliitto oli hakenut ottelua järjestettäväksi maan pääkaupunki Tiranassa, mutta vetäytyi kuitenkin ehdokkuudesta ennen äänestystä.

Ottelu on ensimmäinen maassa järjestetty UEFA:n alainen seurajoukkuekilpailujen loppuottelu. Stadion isännöi vuoden 2009 naisten Euroopan-mestaruuskilpailujen alkusarjaotteluita sekä toimi turnauksen loppuottelunäyttämönä.

Vuonna 2020 valmistuneen peruskorjauksen jälkeen stadionin katsomokapasiteetti on 36 200 katsojaa.

Joukkueet

Ottelu

Tiedot

Lähteet

Aiheesta muualla 

 Virallinen sivusto 

UEFA Super Cup
Vuoden 2022 jalkapallo
Suomen jalkapallo
Helsingin urheilutapahtumat